Sqalli ta’ 33 sena li joqgħod San Ġiljan ġie arrestat mill-pulizija fuq suspett li importa madwar tliet kilogrammi ħaxixa tal-kannabis. Il-Pulizija qalet l-Isqalli kien arrestat b’riżultat ta’ ħidma mill-Iskwadra ta’ kontra d-droga li bdiet f’Diċembru tas-sena l-oħra u li matula l-Pulizija waslet biex tressaq il-Qorti seba’ persuni Sqallin u akkużathom b’importazzjoni, traffikar u pussess aggravat ta’ droga, f’Malta.